CELEX: 32021D0316(02)
Language: hu
Date: 2021-03-11 00:00:00
Title: A Bizottság határozata (2021. március 11.) a dohánytermékek jellegzetes ízesítéssel rendelkezésének megállapítását segítő vizsgálati termékek technikai értékelésére szolgáló módszertan jóváhagyásáról 2021/C 89 I/01

2021.3.16.   
               
               
                  HU
               
               
                  Az Európai Unió Hivatalos Lapja
               
               
                  CI 89/1
               
            
         A BIZOTTSÁG HATÁROZATA
         (2021. március 11.)
         a dohánytermékek jellegzetes ízesítéssel rendelkezésének megállapítását segítő vizsgálati termékek technikai értékelésére szolgáló módszertan jóváhagyásáról
         (2021/C 89 I/01)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tagállamokat és a Bizottságot a dohánytermékek jellegzetes ízesítéssel rendelkezésének megállapításában segítő független tanácsadó testület létrehozására és működésére vonatkozó eljárás meghatározásáról szóló, 2016. május 18-i (EU) 2016/786 bizottsági végrehajtási határozatra (1) és különösen annak 9. cikke (2) bekezdésére,
         mivel:
         
                     (1)
                  
                  
                     A 2014/40/EU európai parlamenti és tanácsi irányelv (2) tiltja a jellegzetes ízesítéssel rendelkező dohánytermékek (cigaretta és cigarettadohány) forgalomba hozatalát.
                  
               
                     (2)
                  
                  
                     Az (EU) 2016/779 bizottsági végrehajtási rendelet (3) meghatározta a dohánytermékek jellegzetes ízesítéssel rendelkezésének megállapítására szolgáló eljárásokra vonatkozó egységes szabályokat.
                  
               
                     (3)
                  
                  
                     Az (EU) 2016/786 végrehajtási határozattal összhangban a független tanácsadó testület (a továbbiakban: a testület) meghatározza és adott esetben aktualizálja azon dohánytermékek technikai értékelésének módszertanát, amelyekre vonatkozóan egy tagállam vagy a Bizottság a véleményét kéri annak megállapításához, hogy jellegzetes ízesítésű dohánytermékeknek minősülnek-e.
                  
               
                     (4)
                  
                  
                     A testület 2020. június 24-i ülésén elfogadta „A dohánytermékek jellegzetes ízesítéssel rendelkezésének megállapításáról szóló döntés alátámasztására szolgáló módszertan”-t, amelyen 2020. szeptember 2-án néhány kisebb szerkesztési módosítást hajtottak végre.
                  
               
                     (5)
                  
                  
                     Az (EU) 2016/786 végrehajtási határozat 9. cikke (2) bekezdésének megfelelően a dohánytermékek jellegzetes ízesítéssel rendelkezésének megállapítását segítő vizsgálati termékek technikai értékelésére szolgáló módszertant be kell nyújtani a főtitkárnak véleményezésre; és e dokumentum a csak a főtitkár jóváhagyását követően lép életbe,
                  
               A KÖVETKEZŐKÉPPEN HATÁROZOTT:
         
            Egyetlen cikk
            Az e határozat mellékletében szereplő, a dohánytermékek jellegzetes ízesítéssel rendelkezésének megállapítását segítő vizsgálati termékek technikai értékelésére szolgáló módszertant a Bizottság jóváhagyja.
         
         
            Kelt Brüsszelben, 2021. március 11-én.
            
               
                  a Bizottság részéről
               
               Sandra GALLINA
               
                  főigazgató
               
               
                  Egészségügyi és Élelmiszerbiztonsági Főigazgatóság
               
            
         
         
            (1)  HL L 131., 2016.5.20., 79. o.
         
         
            (2)  Az Európai Parlament és a Tanács 2014/40/EU irányelve (2014. április 3.) a tagállamoknak a dohánytermékek és kapcsolódó termékek gyártására, kiszerelésére és értékesítésére vonatkozó törvényi, rendeleti és közigazgatási rendelkezései közelítéséről és a 2001/37/EK irányelv hatályon kívül helyezéséről (HL L 127., 2014.4.29., 1. o.).
         
            (3)  A Bizottság (EU) 2016/779 végrehajtási rendelete (2016. május 18.) a dohánytermékek jellegzetes ízesítéssel rendelkezésének megállapítására szolgáló eljárásokra vonatkozó egységes szabályok meghatározásáról (HL L 131., 2016.5.20., 48. o.).
      
      
         
            MELLÉKLET
            A dohánytermékek jellegzetes ízesítéssel rendelkezésének megállapítását segítő vizsgálati termékek technikai értékelésére szolgáló módszertan
            Cigaretta és a cigarettadohány esetében történő alkalmazás
            A módszertant a dohánytermékek jellegzetes ízesítéssel rendelkezésével foglalkozó független tanácsadó testület jóváhagyta 2020. június 24-én tartott, 21. ülésén. 2020. szeptember 2-án néhány kisebb szerkesztési módosításra került sor.
            
                        E jelentés a dohánytermékek jellegzetes ízesítéssel rendelkezésének megállapításáról szóló döntés alátámasztására szolgáló konszolidált módszertant tartalmazza. E módszertant a dohánytermékek jellegzetes ízesítéssel rendelkezésével foglalkozó független tanácsadó testület dolgozta ki, figyelembe véve a technikai csoport véleményét (2016. május 18-i (EU) 2016/786 bizottsági végrehajtási határozat) és az e területen rendelkezésre álló legjobb gyakorlatokat.
                        Az (EU) 2016/786 végrehajtási határozat 19. cikkével összhangban a Bizottság a módszertant közzéteszi a külön erre a célra létrehozott következő weboldalon és a szakértői csoportok nyilvántartásában feltünteti a weboldalra mutató hivatkozást.
                        További információkért keresse fel az alábbi weboldalakat: https://ec.europa.eu/health/tobacco/products/characterising_flavours/panel_hu és https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1.
                     
                  
               FELELŐSSÉGKIZÁRÓ NYILATKOZAT
            
            A dohánytermékek jellegzetes ízesítéssel rendelkezésével foglalkozó független tanácsadó testület (IAP) jelentései/szakvéleményei azon független tudósok szakmai álláspontját ismertetik, akik a testület tagjai. A jelentéseket/szakvéleményeket az Európai Bizottság kizárólag az eredeti nyelven teszi közzé.